kardosdrur/scandi-wiki huggingface dataset:
Bertel Lauring

Bertel Lauring (født 11. januar 1928 på Frederiksberg, død 28. januar 2000) var en dansk skuespiller og søn af skuespillerparret Gunnar Lauring og Henny Krause.

Han debuterede på Dansk Skolescene i 1946.

Efter at have været elev på Odense Teater og herefter fået mulighed for at spille småroller på flere københavnske scener, kom han i 1952 ind på Det kongelige Teaters elevskole.

Han optrådte de følgende år for det meste på hovedstads-teatrene, men opholdt sig også i en årrække på Aarhus Teater.

Bertel Lauring fik flere roller i radio og tv og nåede at indspille en række film.

Han er begravet på Bispebjerg Kirkegård.

Filmografi 
Blandt de film han medvirkede i kan nævnes:

Referencer

Eksterne henvisninger 
 

Skuespillere fra Danmark
Personer fra Frederiksberg
Holberg Teatret

Holberg Teatret i Kalundborg er et teaterinitiativ, der blev taget i 2004. Hensigten var at etablere det som et egnsteater. Blandt initiativtagerne var skuespilleren Niels Andersen og dramaturgen Niels Damkjær. Der er etableret en bestyrelse, hvori skuespillerne Kirsten Olesen og Henrik Koefoed indgår . Desuden er der etableret en teaterforening, der hedder Holberg Teatrets Venner. 

Teatret skal have udgangspunkt i Ludvig Holbergs komedier, som skal spilles på en moderne og aktuel måde. Man vil dog også spille andet end ham. Initiativtagerne har oplyst, at de bl.a. har været inspireret af det moderne Royal Shakespeare Company i Stratford-on-Avon.

Holberg Teatret blev formelt etableret i 2006 som en videreførelse af Vandrefalken.

Holberg havde et særligt forhold til Kalundborg, for ét af hans pseudonymer – Hans Mickelsen – oplyses at være borger, poet og brygger dér, og én af hans figurer – Peder Paars – tog angiveligt på rejse fra Kalundborg til Aars (Aarhus).

Eksterne henvisninger 
 Holberg Teatrets hjemmeside

Teatre i Danmark
Kultur i Kalundborg
Etableret i 2006
Niels Andersen (skuespiller)

Niels Andersen (født 7. august 1942) er en dansk skuespiller, men studerede oprindelig teatervidenskab på Københavns Universitet med Holberg som speciale. Han har spillet på Studenterscenen og fik i 1966 sin debut på Det Kongelige Teater. Han forlod kort efter teatret efter et et opgør med dets stivnede traditioner, repræsenteret af ikke mindst Poul Reumert. Siden har Niels Andersen ikke arbejdet på etablerede scener.

Han har spillet i teatergruppen Banden og Vandrefalken og har i 2004 – sammen med dramaturgen Niels Damkjær – taget initiativ til Holberg Teatret i Kalundborg, der blev etableret i 2006.

Han har medvirket i eller instrueret følgende Holberg-komedier: Den ellefte Juni, Den Politiske Kandestøber, Mascarade, Erasmus Montanus, Henrich og Pernille, Hexerie eller Blind Allarm, Den Stundesløse, De usynlige og Jeppe på Bierget.

Han instruerede i 2006 for Ringsted Sommerspil Broder Gregers.

Litteratur 
 Niels Andersen og Kjeld Nørgaard (red.): 14 Forfattere. Mod et rigere teater, København 1969, forlaget Rhodos.

Ekstern henvisning 
 

Skuespillere fra Danmark
Chrysillis

"Chrysillis" er en dansk sang skrevet som digt af Thomas Kingo. Den er mest kendt på sin sangform med melodi der findes i "Allerhand Oden und Lieder" fra 1636, skrevet af Gabriel Voigtländer. På sin oprindelige digtform er "Chrysillis" på 16 vers, men på sangform er den kun på to vers.

Historie 
Omkring 1668 skulle Thomas Kingo overtage et embede og en præstegård efter en præst, der var død af alderdom. Det betød, at han efter traditionen skulle gifte sig med præstens enke. Ofte var det gamle kvinder, som de unge præster skulle overtage; men i Kingos tilfælde var enken, Sille Balkenborg, utrolig smuk og ung. Den unge Kingo blev forelsket på stedet og skrev sangen til sin Chrysillis. (Chrysillis er græsk for "den lille gyldne" af chrysos, guld). Kingo og Balkenborg giftede sig i 1669, men hun døde ulykkeligvis allerede i 1670.

Melodien med Kingos tekst 
Den kendte melodi til Kingos tekst er ikke bevaret i en samtidig udgave. Den findes imidlertid i flere senere håndskrifter, og det viser dens store popularitet. Det er ikke mange andre visemelodier til barokdigte, der er bevaret i mere end højst et par afskrifter, så Chrysillis er unik. Melodien og teksten blev første gang trykt sammen i Rasmus Nyerup og Poul Rasmussens samling Danske Viser fra Midten af 16. til Midten af 18. Århundrede II (1821). Både tekst og melodi har stort set beholdt deres popularitet lige siden Kingos dage; et særsyn for et barokdigt.

Eksterne henvisninger 
 "Chrysillis" i Kalliope
 Det Kongelige Bibliotek: Thomas Kingo – Chrysillis 
 Mere om "Chrysillis"' historie – Det Kongelige Bibliotek 

Sange fra 1668
Sange fra Danmark
Iværksætter

En iværksætter er en person, som starter egen virksomhed. Principielt set vil man kunne udpege offentligt ansatte, der har rollen som iværksætter (se Ildsjæl), men almindeligvis bruges udtrykket kun om den, der igangsætter ny produktion eller nye serviceydelser hos en virksomhed. Ofte bruges betegnelsen om folk, der starter virksomheder, som skaber nye produkter eller medvirker til en væsentlig, årligt tilvækst. Iværksættere er ofte omtalt politisk, da iværksætteri skaber forretningsmæssig fornyelse og i reglen også flere arbejdspladser. 

Folk, der viderefører en eksisterende virksomhed, bliver normalt ikke kaldt iværksættere. Det gælder for eksempel Mærsk Mc-Kinney Møller.
Andre betegnelser der bruges om iværksættere er blandt andre "selvstændig", "entreprenør" og "ejerleder"

En særlig type iværksætter er vækstiværksætter.

Referencer

Eksterne henvisninger 
 Dansk Iværksætter Forening
Iværksætterside fra SKAT 
StartVæksts side om iværksætteri

Erhvervsøkonomi
Ringe (flertydig)

Ringe henviser til flere lokaliteter:

 Ringe – by på Midtfyn (i Ringe Sogn, Ringe Kommune)
 Ringe (Nørre Nærå Sogn) – en bebyggelse og et ejerlav i Nørre Næraa Sogn, Nordfyns Kommune
 Ringe (Rutsker Sogn) – en bebyggelse i Rutsker Sogn, Bornholms Regionskommune

 Er også
 Ringe (redskabsgymnastik) – en øvelse i herrernes redskabsgymnastik

Se også 
 Ring
Jean-Baptiste Camille Corot

Jean-Baptiste Camille Corot (født 26. juli 1796, død 22. februar 1875) var en fransk landskabsmaler.

Corots kunst 

Corot arbejdede i den realistiske og romantiske genre. Af de malere der hørte til Barbizon-skolen var Corots kunst mere individuel end Rousseau, hvis arbejde er mere traditionelt; mere poetisk end Daubigny, som dog er Corots største samtidige konkurrent; og på enhver måde smukkere end Jean-François Millet.

Kunsthistorikere deler hans arbejde i to perioder, men adskillelsen er uklar, da han ofte færdiggjorde et billede flere år efter han begyndte det. I hans tidlige periode malede han traditionelt og "stramt" — med detaljeret akkuratesse, klare omrids, og med absolut tegning af motiverne. Efter at han havde passeret 50 år ændrede hans metoder sig klart, ca. 20 år senere, fra omkring 1865, blev hans malemåde fuld af mystik og poesi. I hans sidste 10 år blev han til "Père (fader) Corot" i de Parisiske kunstkredse, hvor han var meget afholdt og anerkendt som en af de fem eller seks største landskabsmalere nogensinde, sammen med Hobbema, Claude, Turner og Constable.

Corots tilgang til landskaberne er mere traditionel end man ofte tror. Ved at sammenligne selv hans sene malerier af træer og stilleben med Claudes, f.eks. det som hænger i Bridgewater gallery, ses ligheden i metoden.

Malere fra Frankrig
Landskabsmalere
Franskmænd i 1800-tallet
Petronas Towers

Petronas Towers (også kendt som Petronas Twin Towers), i Kuala Lumpur, Malaysia, er to ens skyskrabere bygget ved siden af hinanden. De var engang verdens højeste bygninger, når der måles fra hovedindgangens niveau til højeste punkt på bygningens konstruktion. Inklusiv antennen er tårnene 451,9 meter høj og har begge 88 etager.

Den er senere blevet overgået af Taipei 101 den 17. oktober 2003. Petronas Towers er stadig det største tvillingetårn i verden og udgør tilsammen den største bygning, der er opført i det 20. århundrede. Det er dog blevet indvendt, at de kun har været de højeste i 1 af de 4 højdekategorier.

Skyskrabere
Bygninger, konstruktioner og anlæg i Malaysia
Kuala Lumpur
Jakob Boeskov

Jakob Salomon Boeskov (født 23. marts 1973) er en dansk kunstner og filmskaber, der er bosat i New York. Jakob S. Boeskov er opvokset i Helsingør og har en baggrund i arkitektur og tegneserier. Han har siden fokuseret mere på kunst og har arbejdet med et kunstbegreb der blander kunst og virkelighed.

I 2002 rejste han således til Kinas første store internationale våbenmesse med et fiktivt våben, en såkaldt "ID Sniper riffel" for på den måde at infiltrere våbenhandelsmiljøet og teste responsen på sit fiktive våben ud blandt rigtige våbenhandlere. Ideen til projektet fik han sammen med den industrielle designer Kristian von Bengtson samt journalisten Mads Brügger. Det var Mads Brüggers ide at udstille et ikke-eksisterende våben på messen i Kina.

I 2004 deltog han i projektet Danes for Bush hvor han sammen med Mads Brügger rejste rundt i USA for at støtte præsidentkampagnen for George W. Bush. Projektet var en ironisk kommentar til blandt andet Det Republikanske parti og dets støtter i USA og Danmark.

Jakob S. Boeskov har arbejdet sammen med The Yes Men, Chicks On Speed, Goodiepal og den danske film fotograf Manuel Claro.
Boeskovs debutudstilling var på The Thing i New York, og han har siden udstillet på Stedelijk Museum i Amsterdam, Frankfurter Kunstverein etc.

Boeskovs arbejde har oftest en "satirisk-dæmonisk" karakter og oftest handler hans arbejde om den danske velfærdsstat, international politik, sex, populærkultur, videnskab samt kunstnerens eget liv. Boeskov har nævnt inspirationskilder som Robert Crumb, Richard Corben, Haldor Laxness, Bill Drummond, Chris Burden, Cindy Sherman, Public Enemy, David Lynch, Lars von Trier og Phillip K. Dick. Hans arbejde ser også ud til at være præget af dansk og international situationisme. Han har senest i interviews nævnt feministiske kunstnere som Valie Export som inspirationskilder.

I 2009 skrev Boeskov og instrueret filmen Empire North, som vandt i 2010 Dansk: DOX Award på CPH: DOX filmfestival.

Referencer

Eksterne henvisninger 
 Personlig hjemmeside 
 Empire North, ID Sniper rifle project 
 Interview med Jakob Boeskov 
 

Kunstnere fra Danmark
Personer fra Helsingør
The Rolling Stones' diskografi

Det engelske rockband The Rolling Stones har udgivet 30 studiealbums, 33 livealbums, 29 opsamlingsalbum, tre EP'er og 121 singler. Deres tidlige albums blev udgivet fra 1963 til 1967 på Decca Records i Storbritannien og på datterselskabet London Records i USA.

Studiealbums

England (1964 – 1967) 

 The Rolling Stones (album) (1964)
 The Rolling Stones No. 2 (1964)
 Out Of Our Heads (1965)
 Aftermath (1966)
 Between The Buttons (1967)

Amerika (1964 – 1967) 

  England's Newest Hit Makers (1964)
 12 X 5 (1964)
 The Rolling Stones, Now! (1965)
 Out Of Our Heads (1965)
 December's Children (And Everybody's) (1965)
 Aftermath (1966)
 Between The Buttons (1967)
 Flowers (1967)

Internationalt (1967 – ) 

 Their Satanic Majesties Request (1967)
 Beggars Banquet (1968)
 Let It Bleed (1969)
 Sticky Fingers (1971)
 Exile on Main St. (1972)
 Goats Head Soup (1973)
 It's Only Rock 'n' Roll (1974)
 Black and Blue (1976)
 Some Girls (1978)
 Emotional Rescue (1980)
 Tattoo You (1981)
 Undercover (1983)
 Dirty Work (1986)
 Steel Wheels (1989)
 Voodoo Lounge (1994)
 Bridges to Babylon (1997)
 A Bigger Bang (2005)
 Blue & Lonesome (2016)

Opsamlingsalbums

England 

 Big Hits (High Tide and Green Grass) (1966)

 Amerika 

 Big Hits (High Tide and Green Grass) (1966)

Internationalt (1967 – ) 

 Through the Past, Darkly (Big Hits Vol. 2) (1969)
 Hot Rocks 1964-1971 (1971)
 Stone Age (1971)
 Milestones (1972)
 Gimmie Shelter (1972)
 Rock 'N Rolling Stones (1972)
 More Hot Rocks (Big Hits & Fazed Cookies) (1972)
 No Stone Unturned (1973)
 Metamorphosis (1975)
 Made in the Shade (1975)
 Sucking in the Seventies (1981)
 Rewind (1971-1984) (1984)
 Singles Collection: The London Years (1989)
 Jump Back: The Best of The Rolling Stones (1993)
 The Rolling Stones Rock and Roll Circus (1996)
 Forty Licks (2002)
 Singles 1963-1965 (2004)
 Singles 1965-1967 (2004)
 Singles 1968-1971 (2005) 
 Rarities 1971-2003 (2005)

Koncertalbums

Amerika (1966) 

 Got Live if You Want It! (1966)

Internationalt (1970 – ) 

 Get Yer Ya-Ya's Out! The Rolling Stones in Concert (1970)
 Love You Live (1977)
 Still Life (American Concert 1981) (1982)
 Flashpoint (1991)
 Stripped (1995)
 No Security (1998)
 Rock and Roll Circus (1996)
 Live Licks (2004)

Ep'er

England (1964-1965) 

 The Rolling Stones (1964)
 Five By Five (1964)
 Got LIVE if you want it! (1965)

Diskografier
Diskografi
Google Scholar

Google Scholar er et søgeværktøj til at finde videnskabelig litteratur. Man kan søge blandt fagområder og i kilder så som: afhandlinger, specialer, bøger, uddrag og artikler anmeldt af fagfolk fra akademiske forlag, faglige sammenslutninger, dokumentdatabaser, universiteter og andre videnskabelige organisationer.

Google Scholar blev først oprettet på engelsk og er senere hen kommet på dansk.

Eksterne henvisninger 
 Google Scholar 
 Google Scholar 
 Google Scholar: The New Generation of Citation Indexes. Libri 55(4): 170-180.

Søgemaskiner
Scholar
Biblioteks- og informationsvidenskab
Software fra Google
Kemisk Ordbog

Kemisk Ordbog er et opslagsværk, der beskriver retningslinjer og anbefalede stavemåder for godt 13.500 kemiske forbindelser, lægemidler, pesticider, akronymer og andre termer fra kemisk sprogbrug. Værket er udgivet af Kemisk Forenings Nomenklaturudvalg.

1. udgave, som udkom i 1996, blev redigeret af Poul Andersen, Ole Bostrup, Kirsten Brønnum-Hansen, Ture Damhus, Inge Kaufmann, Peder Olesen Larsen, Carl Th. Pedersen og Alexander Senning. 2. udgave, som udkom i 2005, blev redigeret af Ture Damhus, Søren Møller og Alexander Senning. 3. udgave, som udkom i 2008, blev ligeledes redigeret af Ture Damhus, Søren Møller og Alexander Senning.

Uoverensstemmelser med Retskrivningsordbogen 
Kemisk Ordbog medtager mange navne og staveformer som ikke kan findes i Retskrivningsordbogen (RO). I visse tilfælde markerer Kemisk Ordbog med symbolet foræ. (forældet), at en staveform frarådes på trods af, at denne staveform er korrekt ifølge RO.

Eksempler 
Kemisk Ordbog fraråder med prædikatet foræ. fx staveformerne "klor" og "ætan" og henviser i stedet til stavemåderne "chlor" og "ethan". Omvendt anfører Retskrivningsordbogen alene ordformerne "klor" og "ætan", hvoraf man kan konkludere, at andre stavemåder for disse stoffer er forkerte ifølge RO.

Kemisk nomenklatur
Ordbøger
Litteratur i 1996
Kemisk Forening
Two International Finance Centre

Two International Finance Centre er den højeste skyskraber i Hong Kong, Folkerepublikken Kina. Den 415 meter og 88 etager høje bygning blev færdig i 2003, og blev tegnet af det verdensberømte arkitektfirma Cesar Pelli & Associates Architects. Skyskraberen vil forblive byens højeste skyskraber frem til Union Square Phase 7 står færdig i 2007. Disse to skyskrabere, som begge er placeret nede ved havet på begge sider af bugten, vil danne et landemærke ved indgangen til centrumsområdet i Hong Kong.

Eksterne links 

 Officiel hjemmeside 

Skyskrabere i Kina
Hongkong
Bikstok

Bikstok eller Bikstok Røgsystem  er den første dansksprogede dancehallgruppe bestående af Eagger, Pharfar og Blæs Bukki. Bandet er mest kendt for deres hit "Cigar" fra 2005.. Deres debutalbum Over stok og sten fik meget gode anmeldelser, og de har også fået positive anmeldelser af livekoncerter. I 2006 blev gruppen opløst. Sidenhen har de været samlet flere gange for at spille koncerter og i 2013 blev gruppen atter samlet for at indspille nyt materiale.

Karriere 
I 2005 udgav Bikstok Deres debutalbum Over stok og sten, albummet fik særdeles rosende anmeldelser.

Bikstok spillede en del koncerter i 2005 og 2006. Ved Roskilde Festival 2005 spillede de for flere end 25.000 mennesker på den næststørste scene (Arena) . Koncerten blev, ligesom adskillige andre liveoptrædender dette år på bl.a. Skanderborg Festival positivt anmeldt.
Ved Danish Music Awards 2006 vandt de "Årets Danske Rap/Hip-Hop Udgivelse", til alle store overraskelse, ikke mindst deres egen, for som Blæs Bukki bemærkede da de tog imod prisen "vi laver dancehall, ikke hiphop". Pharfar vandt ved samme lejlighed "Årets Danske Producer" prisen.

I slutningen af august 2006 opløstes bandet på grund af personlige forskelligheder, men har dog siden gendannet sig ved enkelte lejligheder som i Vega 31/1 2009 til Bob Marleys fødselsdagsfest, samt igen i Vega d. 11/9 2009, hvor de var hovednavn. I 2013 er bandet samlet igen og arbejder på en ny plade. De udgav singlen "Delerium", som blev valgt til P3s Uundgåelige.

Den 16. marts 2015 udgav Bikstok en ny EP, Uranium, der modtog 5/6 stjerne i musikmagasinet GAFFA.
Samtidig ændrede de gruppens navn ved at fjerne "Røgsystem", så de bare hedder Bikstok.

Medlemmer 
Eagger (Dwayne McFarlane) 
Pharfar (Søren Schou) 
Blæs Bukki (Lasse Bavngaard)

Diskografi

Album

Singler

Referencer

Eksterne henvisninger 
 
Beskrivelse af gruppen på dancehall.dk 

Musikgrupper fra Danmark
Dancegrupper fra Danmark
Musikgrupper fra 2005
Har spillet på Roskilde Festival
Dancehall

Dancehall er en art jamaicansk reggae, men er sin egen genre som udvikledes omkring 1979, med navne som Yellowman, Super Cat og Barrington Levy. Navnet fik det, fordi mange af teksterne ansås for upassende til at sende i radioen, så musikken blev næsten udelukkende spillet og udviklet på dansestederne.

Store navne inden for samtidig dancehall er bl.a. Elephant Man, Vybz Kartel, Sean Paul, gruppen T.O.K, Ward 21, Turbulence og mange flere. Den danske dancehall-scene tegnes primært af Bikstok Røgsystem, Natasja og Firehouse og har opnået en mindre renæssance inden for det seneste år med navne som Klumben, EaggerStunn, Raske Penge, Little Kaka og Wafande.

Musikgenrer
Reggae
Licentiatgrad

Licentiatgrad ( licentia: licens, forkortet lic.) er en akademisk grad, der tidligere har været anvendt i Danmark. Den blev senest anvendt i perioden 1955-1988, hvorefter den også blev betegnet "licentiatgraden, ph.d." . I 1992 blev dette ændret til "ph.d.-graden (licentiatgraden)" . I 2002 blev licentiatgraden afløst af "ph.d.-graden" .

Den betegnede i denne periode en akademisk grad mellem embedseksamen og doktorgrad. Den blev først (gen)indført ved teologi og i 1969 ved de øvrige fakulteter

Tidligere var det en akademisk grad mellem baccalaureusgraden og doktorgraden i teologi, medicin og jura og gav bl.a. licentiaten ret til at forelæse ved Københavns Universitet. Den blev afskaffet i medicin i 1854, i jura i 1872 og i teologi i 1917 .

Licentiatgraden tildeltes som hovedregel ved afslutningen af en forskeruddannelse ved et universitet eller en højere læreanstalt. Som led i forskeruddannelsen skal kandidaten udfærdige en videnskabelig afhandling, som forsvares ved et offentligt forsvar. I undtagelsestilfælde kunne universiteterne vælge at antage en videnskabelig afhandling med henblik på tildeling af en licentiatgrad uden forudgående forskeruddannelse.

Der eksisterede forskellige varianter af licentiatgraden afhængigt af fagområdet, f.eks. lic. scient. for naturvidenskaberne, lic. vet. med. for det veterinærvidenskabelige område, lic. jur. for jura og så videre.

Referencer 

Akademiske grader
Jura
Kap Morris Jesup

Kap Morris Jesup i Peary Land er opkaldt efter Morris Ketchum Jesup og er Grønlands nordligste "fastlands"-punkt og ligger ved den bjergrige nordkyst. Kun lidt nordligere ligger den lille ø Kaffeklubben. 

Kap Morris (83° 37' nordlig bredde og 30° vestlig længde) ligger ca. 1.900 km fra den nordlige polarkreds og 708 km syd for Nordpolen. Fra Grønlands sydligste punkt, Kap Farvel, til det nordligste punkt, Kap Morris Jesup, er der ca. 2.650 km, dvs. en afstand som fra Skagen til Sahara.
Midnatsolen er væk den 6. september, og fem uger efter, den 12. oktober, kommer solen ikke mere op.

På stedet driver DMI den nordligste landbaserede vejrstation i verden. Området er ubeboet, og stationen er automatisk, men tilses en gang om året af DMI's teknikerhold. Strømforsyningen sker fra et solcellepanel, og noget af energien oplagres på akkumulatorer, så driften er sikret også i mørketiden

Vejrstationen registrerer hver 3. time døgnet rundt vindens retning og hastighed, temperaturen, fugtigheden og lufttrykket. Data bliver sendt videre via satellit og er sammen med bl.a. 33 andre stationer i Grønland med til at levere brikker til det puslespil, som danner grundlaget for en vejrprognose.

Om sommeren blomstrer bl.a. den rødlige Purpurstenbræk i tuer i nærheden af stationen. 
Havternen og Ismågen yngler på Jordens nordligste strand ved Kap Morris Jesup.

Ekstern henvisning 
DMI Kap Morris Jesup

Grønlands geografi
Niels Damkjær

Niels Damkjær er dramaturg og maskemager. Han blev student i 1961 og tog eksamen i dramaturgi i 1966 fra Institut for dramaturgi på Aarhus Universitet. Niels Damkjær er gift med Mona Damkjær der også er maskemager.

Studier i italiensk. Latinamerikanske studier 

Han har studeret italiensk og været på studieophold på Universidade Federal da Bahia, Brasilien, derefter blev han i 2006 cand.mag. med latinamerikanske studier som hovedfag på Aarhus Universitet.

Undervisningsopgaver 

Han har undervist i dramaturgi på en række uddannelsesinstitutioner i Danmark og Norge og deltaget i teaterworkshops i Norge, Italien, Portugal og Brasilien. I Portugal , nærmere bestemt i Sintra ( Quinta das Murtas ) i de tidlige årene av det tjueførste århundre , på invitasjon fra Sabugo Joze av beskylder Gruppe Sintra Theatre , Niels Damkjær regissert en Teaterworkshoppen: heter Ideer og strukturer , drama , fra historien " Den ekspeditrise kamper " HC Andersen, besøkte Portugal ( Lisboa, Sintra , Setubal, Palmela ...) i 1866 på invitasjon fra den O'Neill familien. Han er intitiativtager til internationalt samarbejde mellem unge teaterfolk inden for EU-programmet Kalaidoskopet mellem Danmark, Norge, Italien og Portugal.

Forfatter og oversætter 

Niels Damkjær har forfattet hørespil til Danmarks Radio: Under fire øjne (udsendt 30. september 1975, Baden 21 kalder (udsendt 5. september 1976 og Kolde fødder – varme hjerter (udsendt 5. juli 1977), desuden har han skrevet komedien Nøglen, der havde premiere på Tidens Teater i Århus og København i 1980.

Han har skrevet artikler om dramaturgi og teaterforhold. Nogle af de vigtigste er: Skuepladsen – om sceneinstruktørens arbejde med teater, drama, 1994 og Teaterworkshoppen: ideer og strukturer, drama, 2004.

Han har oversat skuespil og fagbøger bl.a. Lystens regnbue og Teatret som krigskunst af Augusto Boal på Forlaget Drama.

Iscenesættelser 

Han har iscenesat mange forestillinger siden sin instruktørdebut i Vestergade 58 i 1966. I perioden 1968-1971 var han instruktør og skuespiller i Team Teatret, derefter på Svalegangen, Århus Teater, Odense Teater, Baggårdsteatret, Masken, og Kaskadeteatret. Han har også instrueret en række hørespil og TV-spil for Danmarks Radio.

Seneste instruktionsopgaver er En Landsbydegns Dagbog (2001) Under Elefanthud (2002), Stig Dalagers Øvelser i Ensomhed (2003 efter egen dramatisering af romanen), Hekseri og Maskerade (2004 efter egen bearbejdning af Holbergs tekster) og Holberg-forestillingen Niels Klims underjordiske rejse (2006) for Niels Andersen i Vandrefalken, det nuværende Holberg Teatret.

Andre Holberg-aktiviteter 

Han har bl.a. iscenesat Holbergs Jean de France og Det lykkelige Skibbrud i moderne versioner.

Derudover har han for Revyskolen i Norge og for teaterfestivalen i Santarêm, Portugal, instrueret Holbergs Hexerie eller Blind Allarm.

Han er én af initiativtagerne til Holberg Teatret i Kalundborg.

Danskere i 1900-tallet
Danskere i 2000-tallet
Sceneinstruktører fra Danmark